CELEX: C2005/217/42
Language: et
Date: 2005-09-03 00:00:00
Title: Euroopa Kohtu (viies koda) 14. juuli 2005. aasta otsus kohtuasjas C-79/05: Euroopa Ühenduste Komisjon versus Itaalia Vabariik (Liikmesriigi kohustuste rikkumine — Määrus (EÜ) nr 2037/2000 — Osoonikihti kahandavad ained — Ettenähtud tähtajaks ülevõtmata jätmine)

3.9.2005   
            
            
               ET
            
            
               Euroopa Liidu Teataja
            
            
               C 217/22
            
         
      EUROOPA KOHTU
   
   (viies koda)
   14. juuli 2005. aasta otsus
   kohtuasjas C-79/05: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Määrus (EÜ) nr 2037/2000 - Osoonikihti kahandavad ained - Ettenähtud tähtajaks ülevõtmata jätmine)
   (2005/C 217/42)
   Kohtumenetluse keel: itaalia
   Kohtuasjas C-79/05: Euroopa Ühenduste Komisjon (esindajad U. Wölker ja A. Aresu), v. Itaalia Vabariik (esindaja I. M. Braguglia, keda abistas G. Fiengo), mille esemeks on EÜ artikli 226 alusel 17. veebruaril 2005 esitatud liikmesriigi kohustuste rikkumise hagi, tegi Euroopa Kohus (viies koda), koosseisus: koja esimees R. Silva de Lapuerta (ettekandja), kohtunikud C. Gulmann ja J. Klučka; kohtujurist P. Léger, kohtusekretär R. Grass, 14. juulil 2005 otsuse, mille resolutiivosa on järgmine:
   
               1.
            
            
               Kuna Itaalia Vabariik ei võtnud ettenähtud tähtajaks kõikvõimalikke ettevaatusabinõusid selleks, et kontrollitavate ainete lekkeid vältida ja vähendada minimaalse tasemeni ning eriti selleks, et täita kohustust kontrollida igal aastal püsiseadmeid, mis sisaldavad üle kolme kilogrammi külmutusvedelikku, ning lekete olemasolu, siis on Itaalia Vabariik rikkunud Euroopa Parlamendi ja nõukogu 29. juuni 2000. aasta määruse (EÜ) nr 2037/2000 osoonikihti kahandavate ainete kohta artikli 17 lõikest 1 tulenevaid kohustusi.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 93, 16.4.2005.